Another World

Το Another World, γνωστό ως Out of This World στη βόρεια Αμερική και Outer World (ιαπωνικά: アウターワールド, Χέπμπορν: Autā Wārudo) στην Ιαπωνία, είναι βιντεοπαιχνίδι δράσης περιπέτειας που σχεδιάστηκε από τον Éric Chahi για την Delphine Software και κυκλοφόρησε για πρώτη φορά το 1991. Το παιχνίδι αφηγείται την ιστορία του Lester, ενός νεαρού επιστήμονα ο οποίος, ως αποτέλεσμα ενός πειράματος που πήγε στραβά, βρίσκει τον εαυτό του παγιδευμένο σε έναν εξωγήινο κόσμο, όπου πρέπει να παλέψει για την επιβίωσή του.

Το Another World αρχικά αναπτύχθηκε για τα Amiga και Atari ST, ενώ αργότερα κυκλοφόρησε για τα Apple IIGS και MS-DOS, και μεταφέρθηκε σε πολλά σύγχρονα συστήματα όπως μοντέρνοι υπολογιστές, κονσόλες και κινητά τηλέφωνα. Το 2006, ο Chahi κυκλοφόρησε ανεξάρτητα την 15th Anniversary Edition για υπολογιστές, και πέντε χρόνια αργότερα την επακόλουθη 20th Anniversary Edition, η οποία έκανε το παιχνίδι συμβατό με πολλές κονσόλες και πλατφόρμες.

Το Another World είναι καινοτόμο για τη χρήση κινηματογραφικών εφέ είτε σε πραγματικό χρόνο είτε σε cutscenes, πράγμα για το οποίο έχει κερδίσει επαίνους από τους κριτικούς και εμπορική επιτυχία. Επιπλέον, επηρέασε πολλά άλλα βιντεοπαιχνίδια και σχεδιαστές, εμπνέοντας τίτλους όπως το Flashback, το Ico, το Metal Gear Solid, και το Silent Hill.

Παραπομπές

Εξωτερικοί σύνδεσμοι 
 Επίσημη ιστοσελίδα
 Another World στο Μουσείο Μοντέρνας Τέχνης

Βιντεοπαιχνίδια του 1991
Βιντεοπαιχνίδια δράσης περιπέτειας
Βιντεοπαιχνίδια πλατφόρμας
Βιντεοπαιχνίδια τέχνης
Βιντεοπαιχνίδια Amiga
Βιντεοπαιχνίδια Atari ST
Βιντεοπαιχνίδια DOS
Βιντεοπαιχνίδια του GP2X
Βιντεοπαιχνίδια του iOS
Βιντεοπαιχνίδια του Linux
Βιντεοπαιχνίδια του Mega-CD
Βιντεοπαιχνίδια του Mega Drive
Βιντεοπαιχνίδια του PlayStation 3
Βιντεοπαιχνίδια του PlayStation 4
Βιντεοπαιχνίδια του PlayStation Vita
Βιντεοπαιχνίδια του Xbox One
Βιντεοπαιχνίδια του SNES
Βιντεοπαιχνίδια των Mac OS
Βιντεοπαιχνίδια των Windows
Βιντεοπαιχνίδια της Delphine Software International
Βιντεοπαιχνίδια της Interplay Entertainment
Βιντεοπαιχνίδια με ροτοσκοπημένα γραφικά
Βιντεοπαιχνίδια με διανυσματικά γραφικά
Βιντεοπαιχνίδια Windows Mobile
Βιντεοπαιχνίδια Apple IIGS
Βιντεοπαιχνίδια του 3DO